
PR KÖTELEZETTSÉGEK

A KÖZÖSSÉGI PROGRAMOK ÉS FESZTIVÁLOK KOLLÉGIUMA NYÍLT PÁLYÁZATI FELHÍVÁSÁHOZ
2025



Tisztelt Kedvezményezettek!

Kérjük, hogy a támogatott pályázat megvalósítása során az alábbi PR kötelezettségeket szíveskedjenek betartani.


1. Általános megjelenítési kötelezettség
A támogatási cél megvalósítása, valamint minden kapcsolódó médiamegjelenés, közlemény, rendezvény, kiadvány, könyv, reklám- és PR-anyag esetén kötelező feltüntetni a támogatás tényét a Nemzeti Kulturális Alap (NKA) teljes nevének és hivatalos logójának feltüntetésével, amelyet minden esetben kifogástalan nyomdatechnikai minőségben és jól látható módon szükséges elhelyezni.

2. Online megjelenések
A Kedvezményezett saját honlapján kötelező elhelyezni az NKA logóját a www.nka.hu webcímre mutató linkkel, amelynek a támogatók között kell szerepelni mind a támogatási döntés, mind a program megvalósításának évében. Továbbá a támogatott program megvalósítását követően legalább egy alkalommal közzé kell tenni a támogatás tényét a program online felületein (Facebook, Instagram, TikTok, videómegosztó platformok stb.).

3. Közösségi média kötelezettségek
A közösségi média platformokon és tartalmakon (pl. poszt, sztori, esemény) kötelező az alábbi hashtagek közül legalább egy állandó jellegű használata: #nka; #nemzetikulturalisalap; #nkakulturatamogatas.

4. Nyomtatott és online promóciós anyagok
Az NKA logóját jól látható és tisztán olvasható méretben kötelező elhelyezni az összes olyan felületen, ahol a támogatott program megjelenik:
· nyomtatott anyagokon: molinók, plakátok (óriásplakát, citylight, utcai reklámok), szórólapok, programfüzetek, sajtóanyagok, egyéb kiadványok;
· online anyagokon: saját weboldal, online hirdetések, közösségi média felületek (Facebook, Instagram, TikTok stb.)

5. Helyszíni kommunikációs felületek
A támogatott programon elhelyezett eszközökön az NKA logóját kötelező jól láthatóan és olvasható méretben feltüntetni, például roll-up-on, molinókon, sajtófalon, plakáton, egyedi installációkon.




6. Szakmai beszámoló kötelezettségek
A Kedvezményezett köteles a szakmai beszámolóban részletesen bemutatni az összes eredménykommunikációs megjelenést, valamint teljeskörűen dokumentálni a PR kötelezettségek teljesítését.

7. NKA logó használata
Minden esetben a hivatalos magyar nyelvű NKA logót kell használni, amely letölthető a következő linken: https://nka.hu/impresszum

Köszönjük együttműködésüket!

